CELEX: 32020D1385
Language: ro
Date: 2020-10-01 00:00:00
Title: Decizia (PESC) 2020/1385 a Consiliului din 1 octombrie 2020 de modificare a Deciziei (PESC) 2015/1333 privind măsuri restrictive având în vedere situația din Libia

2.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 320/9
               
            
         DECIZIA (PESC) 2020/1385 A CONSILIULUI
         din 1 octombrie 2020
         de modificare a Deciziei (PESC) 2015/1333 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 iulie 2015, Consiliul a adoptat Decizia (PESC) 2015/1333 (1) privind măsuri restrictive având în vedere situația din Libia.
                  
               
                     (2)
                  
                  
                     La 27 martie 2020, Consiliul a adoptat Decizia (PESC) 2020/458 (2).
                  
               
                     (3)
                  
                  
                     Măsurile restrictive referitoare la o persoană ar trebui să fie prelungite pentru o perioadă suplimentară de șase luni, iar rubricile referitoare la două persoane ar trebui să fie eliminate.
                  
               
                     (4)
                  
                  
                     Prin urmare, Decizia (PESC) 2015/1333 ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2015/1333 se modifică după cum urmează:
            
                        1.
                     
                     
                        La articolul 17, alineatele (3) și (4) se înlocuiesc cu următorul text:
                        
                           „(3)   Măsurile menționate la articolul 8 alineatul (2) se aplică în ceea ce privește persoana de la rubrica 15 din anexa II până la 2 aprilie 2021.
                        
                        
                           (4)   Măsurile menționate la articolul 9 alineatul (2) se aplică în ceea ce privește persoana de la rubrica 20 din anexa IV până la 2 aprilie 2021.”
                        
                     
                  
                        2.
                     
                     
                        Anexele II și IV se modifică în conformitate cu anexa la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 1 octombrie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (JO L 206, 1.8.2015, p. 34).
         
            (2)  Decizia (PESC) 2020/458 a Consiliului din 27 martie 2020 de modificare a Deciziei (PESC) 2015/1333 privind măsuri restrictive având în vedere situația din Libia (JO L 97, 30.3.2020, p. 13).
      
      
         
            ANEXĂ
            Decizia (PESC) 2015/1333 se modifică după cum urmează:
            
                        1.
                     
                     
                        În anexa II [Lista persoanelor și entităților menționate la articolul 8 alineatul (2)], rubrica 14 (referitoare la SALEH ISSA GWAIDER, Agila) și rubrica 16 (referitoare la ABU SAHMAIN, Nuri) se elimină din lista care figurează în secțiunea A (Persoane).
                     
                  
                        2.
                     
                     
                        În anexa IV [Lista persoanelor și entităților menționate la articolul 9 alineatul (2)], rubrica 19 (referitoare la SALEH ISSA GWAIDER, Agila) și rubrica 21 (referitoare la ABU SAHMAIN, Nuri) se elimină din lista care figurează în secțiunea A (Persoane).